[Video] Passasiers skrik groot vir slang aan boordDie groenerige slang in die vliegtuig van Aeromexico (Foto: Skermgreep uit video deur Indalecio Medina, Twitter) Passasiers aan boord ŉ kommersiële vlug in Mexiko het groot geskrik toe ŉ slang skielik in die kajuit in seil, byna net soos die fliek, “Snakes on a Plane”. Die lugredery Aeromexico het gesê die slang is tydens Sondag se vlug van Torreon in die noorde op pad na Mexikostad opgemerk. ŉ Kort video van die voorval wat op sosiale media gedeel word, wys hoe die groenerige slang uit die plafon agter ŉ bagasiekompartement seil en dan gedeeltelik afsak in die kajuit. Aeromexico het in ŉ verklaring gesê die vliegtuig het prioriteit landingsvoordeel in Mexikostad gekry, terwyl personeellede die slang gevang het. Die lugredery het gesê hy stel ondersoek in hoe die slang in die kajuit beland het en stappe sal gedoen word om dit in die toekoms te verhoed. La vibora voladora…ja ja ja. Una experiencia única en el Vuelo Torreón-México, vuelo 231 de Aeroméxico. Eso si…Prioridad en aterrizaje. pic.twitter.com/qwDk6Wtszw — Indalecio Medina (@Inda_medina) November 6, 2016